Abigail a Brittany Henselové

Abigail Loraine Henselová (Abby) a Brittany Lee Henselová (* 7. marec 1990, Carver County Minnesota, USA) sú siamské dvojčatá. Sú výnimočné v tom, že väčšou časťou tela sú úplne zrastené a vyzerajú ako jeden človek s dvoma hlavami. Sú to však dve samostatné osobnosti a dôležité telesné orgány má väčšinou každá z nich svoje a plne funkčné. Napríklad majú dve srdcia, dva páry pľúc, dva žalúdky atď.

Aj napriek tejto zjavnej a výraznej indispozícii sa dvojčatá dokázali v detstve vyhnúť väčšej publicite. V decembri 2006 poskytli rozhovor televíznej stanici TLC, v ktorom opísali svoj každodenný život a plány do budúcnosti. Pre rovnakú stanicu potom v roku 2012 natočili vlastnú reality show o sebe.

 Charakteristika 
Dvojčatá majú jediné telo s oddelenými hlavami. Abigail má hlavu naklonenú o 5° napravo a Brittany o 15° naľavo. Ich spoločný hrudník je širší, než je obvyklé, majú spoločné dve ruky a nohy. Pri narodení mali ešte tretiu ruku, vyrastajúcu z miesta medzi ich hlavami. Tá bola chirurgicky odstránená. Medzi oboma hlavami je preto na chrbte hlbšia medzera, než aká je výška ich ramien po stranách. Brittany má "svoju" nohu na pravej strane o 5 cm kratšiu ako je noha Abby, preto Brittany často chodí po špičke a vďaka tomu má na svojej nohe oveľa svalnatejšie lýtko.TLC (TV stanica), show Abby & Brittany 3. diel Kvôli nerovnomernosti rastu oboch sestier hrozili v horných partiách závažné komplikácie kvôli skolióze, ktorá musela byť v ich 12 rokoch chirurgicky napravená. Zároveň lekári rozšírili aj ich spoločný hrudný kôš, aby sa v budúcnosti vyhli dýchacím ťažkostiam.Abigail and Brittany Hensel. The Twins Who Share a Body. 23.12.2011. Dostupné online na www.mymultiplesclerosis.co.uk 

Každá z oboch sestier ovláda prakticky len svoju polovicu, teda svoju hlavu, krk, ruku a nohu. Aj vnímanie hmatu je obmedzené iba na polovicu tela, pričom sa tento jav stiera v osi tela, ktorú sú schopné obe vnímať rovnocenne. Avšak bolesť v žalúdku cíti paradoxne tá sestra, ktorej patrí opačná strana tela. Napriek tomuto rozdeleniu vnímania sú schopné pohyby svojich polovíc presne zladiť a môžu spoločne chodiť, písať na klávesnici, tlieskať, riadiť bicykel alebo automobil či športovať ako bežní ľudia, navyše bez časovo obmedzujúcich prieťahov. Kvôli rozdielnym dĺžkam nôh v niektorých činnostiach majú ťažkosti udržať rovnováhu.

 Telesné orgány 
Abigail i Brittany majú každá svoje vnútorné orgány v zrastenom tele, hoci v spodných partiách (zhruba na úrovni pupka) s výnimkou miechy niektoré zrastajú do jedného.

Zoznam:
 2 hlavy
 2 chrbtice, ktoré sa spájajú v kostrči do jednej a v hrudníku sú prepojené "premosťovacími" rebrami.
 2 úplne oddelené miechy
 2 paže (pôvodne boli 3, ale jedna, vyrastajúca medzi hlavami z chrbta, bola po narodení chirurgicky odstránená)
 1 široký hrudný kôš s 2 takmer úplne zrastenými hrudnými kosťami a premosťovacím rebrami medzi oboma polovicami tela. Popľúcnica musela byť chirurgicky rozšírená.
 2 prsia
 2 srdcia napojené na 1 spoločný krvný obeh. Vďaka tomu sú živiny, kyslík popr. lieky účinné pre obe sestry súčasne.
 4 pľúca, 3 popľúcnice. Prostredné dve pľúca sú čiastočne zrastené.
 1 bránica, ktorej práca pri dýchaní oboch je pomerne dobre koordinovaná. Uprostred je mierne narušená.
 2 žalúdky
 1 pečeň (väčšia než obvykle, predĺžená do pravej časti tela) s 2 žlčníkmi
 2 tenké črevá spojené do jedného v tvare Y. Sťahy oboch čriev v bode spojenia občas sprevádzajú mierne kŕče.
 1 hrubé črevo
 3 obličky: 2 naľavo, 1 napravo
 1 močový mechúr
 1 pár vaječníkov, 1 maternica a pošva
 2 oddelené krížové kosti polovičnej veľkosti
 1 širšia panvová kosť
 2 nohy

 Život oboch v jednom tele 
Pri narodení ich chceli doktori operáciou oddeliť, ale rodičia sestier to odmietli, pretože bola mizivá šanca, že by ju obe prežili. Bola však odstránená prekážajúca tretia ruka. Ako dievčatá v jedinom tele vyrastali, naučili sa harmonicky ovládať svoje polovice tak, že boli schopné sa rozvíjať a prežiť plnohodnotné detstvo.

Aj keď zdieľajú jedno telo, sú to dve plne samostatné osobnosti, čo sa páči jednej, druhej nemusí. Často musia robiť kompromisy, napríklad pri obliekaní. Abigail je nadanejšia v matematike a naopak Brittany ovláda lepšie gramatiku. Ich symbióza dvoch osobností v jednom tele sa prejaví v komunikácii s ostatnými ľuďmi. Ich spoločný prejav často nesie známky odhadovaných pocitov tej druhej a takmer sa kvôli tomu nepotrebujú dohodnúť medzi sebou slovne. Pri písaní listu, ak so znením obe súhlasia, píšu o sebe zo zvyku nie v 1. osobe množného čísla, ale v jednotnom čísle. Ak pri písaní nesúhlasia, tak používajú namiesto "ja" len meno a vety píšu iba v 3. osobe.

Vďaka tomu, že sa im vyhli závažnejšie zdravotné komplikácie, sa obe dožili dospelosti. V prípade siamských dvojčiat je to pomerne zriedkavé, drvivá väčšina zrastených siamských dvojčiat trpí rôznymi komplikáciami a nedožívajú sa vyššieho veku. Sú veselé a priateľské, ale neznesú, keď na ne cudzí ľudia zízajú ako na zjav, alebo si ich bez dovolenia fotografujú.

V rozhovoroch a v dokumente Joined for Life: Abby & Brittany turn 16 (po slovensky: Spojené po celý život: Abby a Brittany dosiahli 16 rokov), sa vyjadrili, že dúfajú, že aj napriek svojej rozdielnosti oproti bežným ľuďom sa vydajú a budú mať deti. S natočením dokumentu súhlasili aj preto, lebo si myslia, že im pomôže žiť normálny život a ľudia si na ich zjav v širšom okolí lepšie zvyknú.Conjoined Twins Abby & Brittany Hensel turn 16, 1. diel Študovali spoločne na strednej škole, sedeli v jedinej lavici, ale skúšky museli robiť osobitne. To isté platilo aj pre získanie vodičského preukazu, kde obe museli splniť limity osobitne.Joined For Life. Abc.net.au. 27.3.2003. www.abc.net.au

V roku 2012 pre televíznu stanicu TLC natočili reality show Abby and Brittany: Joined for Life, ktorý bol vysielaný v USA a Veľkej Británii. Po ukončení štúdia na vysokej umeleckej škole v roku 2013 začali pracovať na čiastočný úväzok ako učiteľky.Abby and Brittany: Joined for Life, 2013. Dostupné na www.bbc.co.uk

 Filmografia 
prvýkrát vysielanéTitulDistribútorV produkcii 8. apríla 1996 Show Oprah Winfrey King World Productions Harpo Productions 27. marca 2003 Joined for Life Discovery Channel Advanced Medical Productions, American Broadcasting Company 17. decembra 2006 Joined for Life: Abby and Brittany Turn 16Joined for Life: Abby and Brittany Turn 16  from Figure8Films.tv The Learning Channel Advanced Medical Productions 19. februára 2007 Extraordinary People: The Twins Who Share a BodyExtraordinary People: The Twins Who Share a Body from YouTube Five (UK) One North 28. augusta 2012 Abby & Brittany The Learning Channel 

 Referencie 


 Zdroj 

Kategória:Dvojčatá
Kategória:Osobnosti USA